

 VLADA REPUBLIKE HRVATSKE

Zagreb, 2. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Akcijskog plana za provedbu Strategije e-Hrvatska 2020 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_ 2019. godine donijela

**O D L U K U**

**O IZMJENAMA AKCIJSKOG PLANA ZA PROVEDBU STRATEGIJE
e-HRVATSKA 2020**

**I.**

Vlada Republike Hrvatske je na sjednici održanoj 25. svibnja 2017. godine donijela Odluku o donošenju Strategije e-Hrvatska 2020, s Akcijskim planom za provedbu Strategije e-Hrvatska 2020 (»Narodne novine«, br. 50/17).

Ovom Odlukom donose se izmjene Akcijskog plana za provedbu Strategije e-Hrvatska 2020 iz stavka 1. ove točke, u tekstu kojeg je dostavilo Ministarstvo uprave aktom, klase
011-02/19-01/32, urbroja 515-04-02-03/4-19-16 od 15. travnja 2019.

**II.**

Zadužuju se javnopravna tijela i druga tijela određena nositeljima i sunositeljima pojedinih mjera iz Izmjena Akcijskog plana iz točke I. stavka 2. ove Odluke da u predviđenim rokovima provedu mjere i aktivnosti iz svoje nadležnosti.

**III.**

Zadužuje se Ministarstvo uprave da o donošenju ove Odluke izvijesti tijela iz točke II. ove Odluke.

**IV.**

Zadužuje se Ministarstvo uprave da objavi na svojim internetskim stranicama Izmjene Akcijskog plana iz točke I. stavka 2. ove Odluke.

**V.**

Ova Odluka stupa na snagu danom donošenja, a objavit će se u Narodnim novinama.

KLASA:
URBROJ:

Zagreb, \_\_\_\_\_\_ 2019.

PREDSJEDNIK

 mr. sc. Andrej Plenković

**OBRAZLOŽENJE**

Izmjene Akcijskog plana se odnose na korekcije financijskih iznosa i vremena provedbe koje su tijela nositelji iskazali kao potrebne kako bi se projektni prijedlozi mogli provesti u kumulativnim iznosima, razdobljima te dinamikom kojom su planirani.

Akcijski plan Strategije e-Hrvatska 2020 mijenja se u dijelu koji se odnosi na:

* Redni broj projekta: 3; Uspostava Centra dijeljenih usluga (Nositelj: Ministarstvo uprave), kao sunositelj se dodaje Središnji državni ured za razvoj digitalnog društva, početak provedbe je IV/2018, završetak provedbe je II/2022, ukupna vrijednost projekta je 362.041.107 kn (uvećanje za 62.041.107 kn),
* Redni broj projekta: 5; Uspostava jedinstvenog upravnog mjesta (Nositelj: Ministarstvo uprave), briše se sunositelj Agencija za podršku informacijskim sustavima i informacijskim tehnologijama, ProDII identifikator ProDII0688 briše se, početak provedbe je II/2018, završetak provedbe je II/2021, ukupna vrijednost projekta je 122.709.870 (uvećanje za 8.869.870 kn),
* Redni broj projekta: 16; Integrirani informacijski sustav Ministarstva hrvatskih branitelja (Nositelj: Ministarstvo hrvatskih branitelja), početak provedbe je II/2017, završetak provedbe je II/2021, ukupna vrijednost projekta je 4.142.000 kn (uvećanje za 698.845 kn),
* Redni broj projekta 17; Informacijski sustav Veteranskih centara, briše se
* Redni broj projekta 18; Digitalizacija arhivske dokumentacije iz Domovinskog rata (Nositelj: Ministarstvo hrvatskih branitelja), kao sunositelji dodaju se Ministarstvo obrane, Ministarstvo unutarnjih poslova, Hrvatski memorijalno-dokumentacijski centar Domovinskog rata, Javna ustanova Memorijalni centar Domovinskog rata Vukovar, završetak projekta IV/2023, ukupna vrijednost projekta je 81.702.827 kn (uvećanje za 74.121.827 kn),
* Redni broj projekta 23; Digitalizacija kulturne baštine (Nositelj: Ministarstvo kulture), naziv projekta se mijenja u „e-Kultura „Digitalizacija kulturne baštine““, početak provedbe I/2019, završetak provedbe I/2021,
* Redni broj projekta 81; Primjena normizacije i certifikacijskog postupka e-Zdravlja, kao sunositelj se dodaje Hrvatski zavod za telemedicinu (koji je Zaključkom Vlade Republike Hrvatske od 10. kolovoza 2018. godine pripojen Hrvatskom zavodu za hitnu medicinu, koji postaje nadležna institucija i pravni slijednik Hrvatskog zavoda za telemedicinu, ProDII identifikator se mijenja u ProDII1066, početak provedbe je I/2019, završetak provedbe je IV/2020, ukupna vrijednost projekta je 2.300.000 kn (smanjenje za 52.941 kn),
* Redni broj projekta 84; Uvođenje i nadogradnja sustava za plaćanje i mjerenje učinkovitosti bolničkog sustava (HR DRG) (Nositelj: Hrvatski zavod za zdravstveno osiguranje), početak provedbe je I/2019, završetak provedbe IV/2021, ukupna vrijednost projekta je 16.999.000 kn (uvećanje za 3.399.000 kn),
* Redni broj projekta 85; e-Smjernice: informatički sustav zdravstvenih smjernica s integracijom u ostale sustave e-Zdravlja (Nositelj: Ministarstvo zdravstva), ProDII identifikator mijenja se u ProDII1067, početak projekta je IV/2018, zavrpetak projekta je II/2020, ukupna vrijednost projekta je 16.100.000 kn (uvećanje za 5.617.647 kn)
* Redni broj projekta 86; e-Bolnica – Uspostava standardnih, integriranih i 360° interoperabilnih informatičkih sustava u javnim bolnicama Republike Hrvatske (Nositelj: Ministarstvo zdravstva), ProDII identifikator se mijenja u ProDII1063, početak provedbe je II/2019, završetak provedbe je I/2022, ukupna vrijednost projekta je 132.000.000 kn (uvećanje za 38.550.000 kn)
* Redni broj projekta: 99; Upravljanje zemljišnim podacima (Nositelj: Ministarstvo pravosuđa), početak provedbe je IV/2018, završetak provedbe je II/2021,
* Redni broj projekta: 101; e-Sudski registar (faza 2.) (Nositelj: Ministarstvo pravosuđa), početak provedbe je I/2019, završetak provedbe je III/2021, ukupna vrijednost projekta je 10.972.570 kn (smanjenje za 1.994.430 kn),
* Redni broj projekta: 103; Podrška implementaciji katastra zgrada (Nositelj: Državna geodetska uprava), naziv projekta se mijenja u „Uspostava e-Registra zgrada“, uz postojeće se dodaje ProDII identifikator ProDII1032, početak provedbe je I/2019, završetak provedbe je I/2022, ukupna vrijednost projekta je 7.200.000 kn (smanjenje za 4.800.000 kn)
* Redni broj projekta: 108; Unaprjeđenje pristupa prostornim podacima javnog sektora putem geoportala NIPP-a (Nositelj: Državna geodetska uprava), uz postojeće dodaju se ProDII identifikatori ProDII1068 i ProDII1069, početak provedbe je I/2017, završetak provedbe je IV/2020, ukupna vrijednost projekta je 800.000 kn (smanjenje za 707.316 kn)
* Redni broj projekta: 109; Informacijski sustav prostornoga uređenja (ISPU) i njegovi moduli (Nositelj: Ministarstvo graditeljstva i prostornoga uređenja), naziv projekta se mijenja u "Informacijski sustav prostornoga uređenja (ISPU) i njegovi moduli", uz postojeće ProDII identifikatore dodaje se ProDII1058, završetak provedbe je IV/2021, ukupna vrijednost projekta je 131.927.803 kn (smanjenje za 92.216.359 kn)

Uključene su i pojedine tehničke izmjene naziva projekata i ključnih aktivnosti, ProDII brojeva te ažuriranje sunositelja projekata.

Sredstva za provedbu projekata su osigurana u proračunima tijela nositelja, dok su sredstva za projektni prijedlog redni broj 84 čiji je nositelj Hrvatski zavod za zdravstveno osiguranje, osigurana u proračunu Ministarstva uprave.

Slijedom navedenoga, Vladi Republike Hrvatske predlaže se donošenje ove Odluke.